в електронната митническа декларация деклараторът добавя думите „на съхранение“ до номера на издадената лицензия. За електронните лицензии държавите членки могат да отменят това задължение или да прилагат специален код за тази цел.
 Член 13
 Сигурност и контрол на лицензията, взаимопомощ
 1. Във вписванията не могат да се внасят промени след издаването на лицензиите или извлеченията.
 2. Когато компетентният митнически орган се съмнява в точността на вписаното в лицензията или извлечението, той връща лицензията или извлечението на издаващия лицензиите орган. Когато издаващият лицензиите орган се съмнява в точността на вписаното в лицензията или извлечението, той връща лицензията или извлечението на компетентния митнически орган.
 Първата алинея не се прилага, когато става въпрос за незначителни или очевидни грешки, на които издаващият лицензиите орган или компетентният митнически орган могат да намерят решение, като прилагат правилно законодателството.
 3. Ако издаващият орган сметне, че е необходима корекция, той оттегля лицензията или извлечението и незабавно издава надлежно коригирана лицензия или извлечение.
 4. За електронните лицензии или извлечения издаващият лицензиите орган заверява коригираната версия, която заменя оригиналната версия. На хартиените лицензии или извлечения издаващият лицензиите орган записва „лицензия, коригирана на ...“ или „извлечение, коригирано на ...“ Всички предишни вписвания се презаписват на всеки екземпляр.
 5. Когато издаващият лицензиите орган не смята, че е необходима корекция, той потвърждава това в ИТ приложенията. За хартиените лицензии и извлечения издаващият лицензиите орган потвърждава, че записаното в лицензията или извлечението е правилно, като отбелязва „Проверено на: ... г.“ и поставя своя печат, подпис и дата или прилага подобен метод.
 6. По искане на издаващия лицензиите орган титулярят или правоприемникът връща лицензията или извлечението.
 Когато при управление на риска възникне необходимост да се направи проверка или съществува съмнение по отношение на автентичността на хартиена лицензия или извлечение или относно вписвания или заверки по тях, съответният орган връща лицензията или извлечението, или тяхно фотокопие, на компетентните органи, които са отговорни за проверката.
 Искането за проверка и резултатите от нея се съобщават по електронен път в съответствие с Регламент (ЕО) No 515/97 на Съвета (20), като се използва стандартният формуляр от известието относно лицензиите за внос и износ на земеделски продукти. Органите могат да се споразумеят за допълнително опростяване, включително за преки консултации, ползвайки списъка с митническите учреждения (COL), публикуван на официалния уебсайт на Комисията (21).
 Запитаният орган гарантира, че на запитващия орган ще бъде изпратен отговор в рамките на 20 календарни дни, когато органите са в една и съща държава членка. Когато двата органа са в различни държави членки, отговорът се изпраща в срок от 60 календарни дни.
 7. Когато дадена лицензия или извлечение бъдат върнати, при поискване компетентният орган дава на заинтересованата страна разписка или отбелязва и поставя печат с дата на получаване върху фотокопието, представено от заинтересованата страна.
 Член 14
 Изпълнение на задължението и доказателство
 1. Обезпечението за лицензия се освобождава, когато задълженията, посочени в член 24 от Делегиран регламент (ЕС) No 907/2014 и в настоящия член, бъдат изпълнени.
 2. Правото на допускане на продукти за свободно обращение или износ се счита за упражнено, а съответстващото задължение се счита за изпълнено в